|  |  |  |
| --- | --- | --- |
|  | **Drage učenke in učenci, spoštovani starši, cenjene učiteljice, učitelji in vsi zaposleni na naši šoli.**  **Kaj reči ob zaključku tako posebnega leta. Prav gotovo ni bilo dolgočasno, kajne.**  **Izmed vseh pridevnikov, s katerimi bi ga lahko opisali, bi izbrali besedo DRAMATIČNO.**  **Torej DRAMATIČNO LETO 2021 se poslavlja. Za mnoge je bilo to leto polno strahu, nelagodja, pritiska, jeze, obupa, otopelosti in celo žalosti.**  **Nekaterim pa je kljub vsemu prineslo nove priložnosti, nove izzive in nove uspehe.**  **Čas pa je, da ga z velikim olajšanjem v srcu pospremimo tja, kamor sodi ̶**  **v preteklost.**  **Mi vsi pa se ozrimo v prihodnost. Pričakajmo novo leto 2022 pripravljeni.**  **Prečistimo svoje misli in zavrzimo vse, kar nas ovira in prisiljuje, da še vedno capljamo na mestu.**  **Odrecimo se navadam in vedenju, ki nam dolgoročno škodi, ne ukvarjajmo se več s stvarmi in odnosi, ki nas delajo nesrečne.**  **POJDIMO NAPREJ V NOV DAN, V NOVO ̶ NOVO LETO.**  **Vse moči usmerimo v ustvarjanje velike spremembe, ki bo vsakomur izmed nas prinesla priložnost, da zaživi življenje, ki bo ukrojeno po naši meri.**  **To naj bo naša najpomembnejša želja, ki naj se izpolni v letu 2022.**  **SREČNO!** |  |